Source: https://e-justice.europa.eu/content_maintenance_obligations-355-pl-et.do?member=1
Timestamp: 2019-06-16 13:47:04+00:00
Document Index: 1851250

Matched Legal Cases: ['kohus ', 'kohus ', 'kohus ', 'kohus ', 'kohus ', 'kohus ', 'kohus ']

Ülalpidamiskohustus - Poola
Riik: Poola
Poola Vabariigis on määruse (EÜ) nr 4/2009 artikli 27 lõike 1 kohased kohtud ja piirkonnakohtud (sądy okręgowe) (kooskõlas 17. novembri 1964. aasta tsiviilkohtumenetluse seadustiku (Kodeks postępowania cywilnego) artikli 11511 lõikega 1).
Määruse (EÜ) nr 4/2009 artikli 32 lõike 2 kohaste edasikaebuste puhul on pädevad apellatsioonikohtud (sądy apelacyjne) (tsiviilkohtumenetluse seadustiku artikkel 394 jj koostoimes artikliga 11511). Edasikaebus tuleb apellatsioonikohtule esitada selle piirkonnakohtu kaudu, kes edasikaevatava otsuse tegi (tsiviilkohtumenetluse seadustiku artikkel 369 koostoimes artikli 397 lõikega 2).
Kooskõlas tsiviilkohtumenetluse seadustiku artiklitega 3981–39821 seisneb Poolas määruse (EÜ) nr 4/2009 artikli 33 kohane vaidlustamismenetlus kassatsioonkaebuse (skarga kasacyjna) esitamises. Pädev kohus on ülemkohus (Sąd Najwyższy). Kassatsioonkaebus tuleb ülemkohtule esitada selle apellatsioonikohtu kaudu, kes vaidlustatava otsuse tegi (Poola tsiviilkohtumenetluse seadustiku artikli 3985 lõige 1 koostoimes artikli 11511 lõikega 3).
Ülemkohtu kontaktandmed
Telefon: +48 22 530 8246
E-posti aadress: ppsek@sn.pl
Poolas on ülalpidamiskohustuse küsimuses tehtud kohtuotsuse tühistamise menetlus, mis on reguleeritud tsiviilkohtumenetluse seadustiku artikliga 11442, määruse (EÜ) nr 4/2009 artiklis 19 osutatud menetlus. Läbivaatamistaotlus esitatakse vaidlustatava otsuse teinud kohtule. Seega on sõltuvalt sellest, milline kohus andis välja ülalpidamist käsitleva vaidlustatava otsuse, määruse (EÜ) nr 4/2009 artikli 19 lõike 1 tähenduses pädev:
a) kohalik kohus (sąd rejonowy) või
b) piirkonnakohus (sąd okręgowy) (kui see kohus on teinud ülalpidamist käsitleva otsuse lahuselu, lahutuse või abielu tühistamise menetluses).
Poolas on määruse (EÜ) nr 4/2009 artikli 49 lõike 1 kohaselt määratud keskasutus:
Justiitsministeerium (Ministerstwo Sprawiedliwości)
Rahvusvahelise koostöö ja inimõiguste osakond (Departament Współpracy Międzynarodowej i Praw Człowieka)
Elatise rahvusvahelise sissenõudmise ja vanemliku vastutusega seotud asjade piiriülese uurimise üksus (Wydział ds. Międzynarodowego Dochodzenia Alimentów oraz Transgranicznych Postępowań Dotyczących Odpowiedzialności Rodzicielskiej)
Telefon/faks: +48 22 23-90-870 / +48 22 628 09 49
E-posti aadress: alimenty@ms.gov.pl
Keskasutuse ülesandeid täidavad seoses taotluste edastamise ja taotluste puhul asjakohaste meetmete võtmisega piirkonnakohtud.
Piirkonnakohtute kontaktandmed on esitatud 2. lisas (193 Kb) .
Pädev asutus, kes võtab määruse (EÜ) nr 4/2009 artikli 21 lõikes 2 osutatud meetmeid, on Poola tsiviilkohtumenetluse seadustiku artikli 843 lõigete 1 ja 2 kohaselt selline kohalik kohus (sąd rejonowy), millel on sisuline pädevus täitemenetluste korral. Juhul kui täitemenetlust ei ole veel algatatud, on kõnealune pädev asutus selline kohalik kohus, millel on sisuline pädevus üldise kohtualluvuse eeskirjade kohaselt.
Pädev asutus, kes võtab määruse (EÜ) nr 4/2009 artikli 21 lõikes 3 osutatud meetmeid, on Poola tsiviilkohtumenetluse seadustiku artikli 758 kohaselt selline kohalik kohus, mille juures tegutseb täitmist korraldav kohtutäitur.
Kohtute kontaktandmed on esitatud järgmise lingi all: http://bip.ms.gov.pl/pl/rejestry-i-ewidencje/lista-sadow-powszechnych/
Poola aktsepteerib määruse (EÜ) nr 4/2009 artiklites 20, 28 ja 40 osutatud dokumentide tõlkeid ainult poola keelde.
Poola keskasutused aktsepteerivad määruse (EÜ) nr 4/2009 artikli 59 lõike 3 kohases teabevahetuses järgmisi keeli: poola ja inglise keel.
Viimati uuendatud: 02/04/2019